**ܚܒ݂ܝܼܫܵܬܹ̈ܐ ܕܐܸܓܲܪܬܵܐ ܕܛܸܒܹ̈ܐ ܩܵܐ ܡܗܲܕܝܵܢܹ̈ܐ ܕܡܲܕܪܲܫܬܵܐ ܕܫܲܪܸܟܝܼܠܗܘܿܢ ܥܲܡ ܒܲܝܬܘܼܝܵܬܹ̈ܐ**

ܟܲܕ ܐܸܣܟܘܿܠܵܝܹ̈ܐ ܗܵܕܝܼܵܐ ܕܥܝܼܪܹܐ ܝܢܵܐ ܠܡܲܕܪܲܫܬܵܐ، ܐܵܢܲܢܩܵܝܬܵܐ ܝܠܵܗ̇ ܕܗܵܘܲܚ ܡܝܲܩܪܵܢܹ̈ܐ ܘܡܪܲܚܡܵܢܹ̈ܐ ܚܲܕ ܩܵܐ ܕܗܵܘ ܐ݇ܚܹܪ݇ܢܵܐ. ܐܵܢܲܢܩܵܝܬܵܐ ܝܠܵܗ̇ ܩܵܐ ܝܲܗܠܵܐ ܕܡܗܲܕܝܵܢܘܼܬܵܐ ܕܡܲܕܪܲܫܬܵܐ ܩܵܐ ܕܟܢܘܼܫܬܵܐ ܕܡܲܕܪܲܫܬܲܢ ܗܵܘܝܵܐ ܚܕܵܐ ܕܘܼܟܵܐ ܫܲܝܢܵܝܬܵܐ ܘܡܣܝܼܡܵܢܬܵܐ ܐܲܝܟܵܐ ܕܫܲܒ݂̈ܪܹܐ ܡܵܨܝܼ ܕܝܵܠܦܝܼ ܘܡܲܢܬܝܼ. ܟܠܚܲܕ ܐܝܼܬܠܹܗ ܚܲܕ ܓܲܪܵܐ ܠܛܲܐܘܼܠܹܐ ܒܒܪܵܝܬܵܐ ܕܚܲܕ ܡܲܚܕܘܼܪܵܐ ܫܲܝܢܵܝܵܐ ܘܡܝܲܩܪܵܢܵܐ. ܐܲܚܢܲܢ ܣܢܝܼܩܹܐ ܝܘܲܚ ܠܣܢܵܕܬܵܘܟ݂ܘܿܢ ܒܢܝܼܫܵܐ ܠܚܲܬܘܼܬܹܐ (ܠܐܲܟܘܼܕܹܐ) ܩܵܐ ܕܡܲܕܪܲܫܬܲܢ ܦܵܝܫܵܐ ܐܲܡܝܼܢܵܐܝܼܬ ܚܕܵܐ ܕܘܼܟܵܐ ܐܲܝܟܵܐ ܕܟܠܚܲܕ ܒܸܪܓ݂ܵܫܵܐ ܝܠܹܗ ܒܫܲܝܢܘܼܬܵܐ ܘܕܩܵܠܹܗ ܦܝܵܫܵܐ ܝܠܹܗ ܫܸܡܥܝܵܐ.

ܡܦܲܪܢܣܵܢܘܼܬܵܐ ܕܝܘܼܠܦܵܢܵܐ ܘܕܬܘܼܠܡܵܕܵܐ ܦܪܝܼܣܬܵܐ ܝܠܵܗ̇ ܚܲܕ ܛܲܟ݂ܣܵܐ ܕܡܕܲܒܪܵܢܘܼܬܵܐ ܚܲܕܬܵܐ [https://www.education.vic.gov.au/Pages/Respectful-Behaviours-within-the-School-Community-Policy.aspx](https://www.education.vic.gov.au/Pages/Respectful-Behaviours-within-the-School-Community-Policy.aspx%20%20)  ܕܦܲܫܘܼܩܹܐ ܝܠܹܗ ܩܵܐ ܕܦܝܼܫܬܵܐ ܝܠܵܗ̇ ܣܒܝܼܪܬܵܐ ܡܸܢ ܐܲܒ݂ܵܗܹ̈ܐ ܘܡܲܣܸܡܵܢܹ̈ܐ ܕܒܵܠܵܐ ܘܡܸܢ ܟܡܝܼܠܹ̈ܐ ܒܫܸܢܹ̈ܐ ܐ݇ܚܹܪ݇ܢܹ̈ܐ ܓܵܘ ܟܢܘܼܫܝܵܬܹ̈ܐ ܕܡܲܕܪܲܫܝܵܬܹ̈ܐ ܓܵܘ ܒ݂ܝܼܟܬܘܿܪܝܵܐ ܕܡܲܚܙܝܼ ܕܘܼܒܵܪܹ̈ܐ ܡܣܝܼܡܵܢܹ̈ܐ. ܛܲܟ݂ܣܵܐ ܕܡܕܲܒܪܵܢܘܼܬܵܐ ܒܸܚܒ݂ܵܫܵܐ ܝܠܹܗ ܟܝܘܿܠܹ̈ܐ ܨܸܦܝܹ̈ܐ ܕܕܘܼܒܵܪܹ̈ܐ ܠܸܒܪܵܝܵܐ ܚܲܕ ܡܲܚܕܘܼܪܵܐ ܕܝܘܼܠܦܵܢܵܐ ܫܲܝܢܵܝܵܐ ܘܡܝܲܩܪܵܢܵܐ ܘܚܵܒ݂ܘܿܫܵܐ ܩܵܐ ܐܸܣܟܘܿܠܵܝܹ̈ܐ ܘܦܵܠܵܚܹ̈ܐ ܘܟܡܝܼܠܹ̈ܐ ܒܫܸܢܹ̈ܐ.

ܬܵܡܵܐ ܐܵܦ ܐܝܼܬ ܡܲܒܘܼܥܹ̈ܐ ܐ݇ܚܹܪ݇ܢܹ̈ܐ ܕܡܲܘܕܥܵܢܘܼܬܵܐ ܠܸܣܢܵܕܵܐ ܩܵܐ ܐ݇ܚܝܵܢܘܼܝܵܬܹ̈ܐ (ܥܹܠܵܩܹ̈ܐ) ܫܲܝܢܵܝܹ̈ܐ ܘܡܝܲܩܪܵܢܹܐ ܓܵܘ ܟܢܘܼܫܬܵܐ ܕܡܲܕܪܲܫܬܲܢ، ܒܸܚܒ݂ܵܫܵܐ ܡܲܘܕܥܵܢܘܼܬܵܐ ܒܘܼܬ ܫܲܘܬܲܦܬܵܐ ܓܵܘ ܡܲܕܪܲܫܬܵܐ ܘܢܲܨܝܼܗܲܬ ܒܘܼܬ ܕܵܐܟ݂ܝܼ ܠܡܲܕܥܘܼܝܹܐ ܩܵܐ ܡܲܕܪܲܫܬܵܐ ܐܸܢ ܠܵܐ ܝܬܘܿܢ ܚܸܕܝܹܐ ܝܲܢ ܠܡܲܩܪܘܼܒ݂ܹܐ ܚܕܵܐ ܩܒ݂ܵܠܬܵܐ، ܘܡܲܘܕܥܵܢܘܼܬܵܐ ܣܵܢܕܵܢܬܵܐ ܕܐܲܒ݂ܵܗܘܼܬܵܐ. ܡܵܨܝܼܬܘܿܢ ܕܡܲܫܟ݂ܚܝܼܬܘܿܢ ܠܗܘܿܢ ܛܲܟ݂ܣܵܐ ܕܡܕܲܒܪܵܢܘܼܬܵܐ ܚܲܕܬܵܐ ܘܡܲܒܘܼܥܹ̈ܐ ܐ݇ܚܹܪ݇ܢܹ̈ܐ ܕܡܲܘܕܥܵܢܘܼܬܵܐ ܠܲܐܟ݂<https://www.education.vic.gov.au/parents/going-to-school/Pages/Respectful-behaviours-in-schools.aspx>

ܐܵܦ ܒܲܠܟܵܐ ܕܚܵܙܝܼܬܘܿܢ ܚܲܕ ܦܘܿܣܬܵܪܵܐ ܚܲܕܬܵܐ<https://www.education.vic.gov.au/hrweb/Documents/OHS/Parentposter-SafetyatWork.pdf> ܒܕܘܼܟܵܢܹ̈ܐ ܦܪ̈ܝܼܫܹܐ ܓܵܘ ܡܲܕܪܲܫܬܲܢ ܕܡܲܛܐܘܼܒ݂ܹܐ ܝܠܹܗ ܩܵܐ ܕܕܘܼܒܵܪܹ̈ܐ ܡܣܝܼܡܵܢܹ̈ܐ.

ܠܸܩܢܵܝܵܐ ܡܲܘܕܥܵܢܘܼܬܵܐ ܙܵܘܕܵܢܬܵܐ ܒܘܼܬ ܕܵܐܟ݂ܝܼ ܠܫܲܘܬܘܼܦܹܐ ܡܣܝܼܡܵܢܵܐܝܼܬ ܓܲܘ ܡܲܕܪܲܫܬܲܢ، ܐܸܢ ܒܵܣܡܵܐ ܠܵܘܟ݂ܘܿܢ ܡܲܚܒܸܪܘܼܢ ܩܵܐ *[insert Principal’s name and contact details]*.

[Principal signature]